

Λάρισα 26-01-25

**1η Μαθητική Έκθεση Φωτογραφίας – 2025**

Στο πλαίσιο του προγράμματος δράσης για το 2025, η **Φωτογραφική Ομάδα fplus** και το **διαδικτυακό φωτογραφικό περιοδικό fmag** σε συνεργασία με την **Αντιδημαρχία Πολιτισμού Δήμου Λαρισαίων** διοργανώνουν την **1η ομαδική έκθεση μαθητικής φωτογραφίας**. Η έναρξη υποβολής των συμμετοχών ξεκινάει την **Δευτέρα 27 Ιανουαρίου** και τελειώνει την **Τετάρτη 30 Απριλίου 2025**

Η έκθεση φωτογραφίας θα πραγματοποιηθεί στο Χατζηγιάννειο Πνευματικό Κέντρο από τη **Δευτέρα 12** έως και το **Σάββατο 24 Μαΐου 2025** και τα **εγκαίνια** θα πραγματοποιηθούν την **Τρίτη 13 Μαΐου 2025** στις **20:00**.

**ΘΕΜΑ**  
Το Θέμα της έκθεσης είναι **ελεύθερο**.

**ΒΡΑΒΕΙΑ - ΕΠΑΙΝΟΙ – ΑΝΑΡΤΗΣΕΙΣ**

* Θα απονεμηθούν τρία βραβεία (1ο, 2ο & 3ο) και τρεις έπαινοι (1ος, 2ος & 3ος) για τους μαθητές δημοτικού.
* Θα απονεμηθούν τρία βραβεία (1ο, 2ο & 3ο) και τρεις έπαινοι (1ος, 2ος & 3ος) για τους μαθητές Γυμνασίου.
* Θα απονεμηθούν τρία βραβεία (1ο, 2ο & 3ο) και τρεις έπαινοι (1ος, 2ος & 3ος) για τους μαθητές Λυκείου.

Ο αριθμός των φωτογραφιών που θα αναρτηθούν στην έκθεση πέρα από τα βραβεία και τους επαίνους, θα αποφασιστεί από την Κριτική Επιτροπή του Διαγωνισμού. Τα βραβεία θα συνοδεύονται από δώρα τα οποία θα ανακοινωθούν το προσεχές διάστημα.

**ΟΡΟΙ ΣΥΜΜΕΤΟΧΗΣ**

* Στην έκθεση μπορούν να πάρουν μέρος, μαθητές από Δημοτικά, Γυμνάσια και Λύκεια του νομού Λάρισας (ιδιωτικά και δημόσια), καθώς και μεμονωμένοι μαθητές που ασχολούνται με τη φωτογραφία, με **μία (1) έως πέντε (5) φωτογραφίες**.
* Το σύνολο των συμμετοχών ενός σχολείου ή μία ατομική συμμετοχή πρέπει να αποσταλεί στο email [exhibition@fplus.gr](mailto:exhibition@fplus.gr)   
  Θέμα email: “1η Μαθητική Έκθεση Φωτογραφίας - 2025”.

Στο email θα πρέπει να αναφέρονται οι εξής πληροφορίες:

Α) το ονοματεπώνυμο της μαθήτριας ή του μαθητή που είναι ο δημιουργός της εικόνας

Β) η τάξη στην οποία βρίσκεται και

Γ) το σχολείο στο οποίο φοιτά.  
( Εάν το μέγεθος του υλικού είναι μεγαλύτερο από 15ΜΒ μπορείτε να το στείλετε με την υπηρεσία [Wetransfer.com](https://wetransfer.com/) δηλώνοντας το email [exhibition@fplus.gr](mailto:exhibition@fplus.gr) )

* Η **μικρή πλευρά** της κάθε φωτογραφίας θα πρέπει να είναι τουλάχιστον **2000 pixels** και με **ανάλυση 300ppi** (μέγεθος 20x30cm τουλάχιστον).
* Οι φωτογραφίες θα πρέπει να είναι σε μορφή .jpg
* Η **κάθε φωτογραφία** θα πρέπει να φέρει το ονοματεπώνυμο του φωτογράφου και να είναι της μορφής onoma\_epitheto\_01, onoma\_epitheto\_02, onoma\_epitheto\_03…
* Εντός 48 ωρών από την αποστολή του email θα αποσταλεί email λήψης της συμμετοχής. Εάν οι συμμετέχοντες δεν λάβουν το email επιβεβαίωσης εντός 48 ωρών ενημερώστε τους διοργανωτές σχετικά στο email: [info@fplus.gr](mailto:info@fplus.gr)
* **Τελική ημερομηνία υποβολής** των συμμετοχών είναι η **Τετάρτη 30 Απριλίου 2025**.
* Η **ανακοίνωση** και η **απονομή των βραβείων** και των **επαίνων** θα γίνει την **ημέρα των εγκαινίων** της έκθεσης.
* Η **σύνθεση** της **τριμελούς κριτικής επιτροπής** θα ανακοινωθεί στις αρχές Μαΐου
* Οι φωτογραφίες πρέπει να είναι πρωτότυπη δουλειά των συμμετεχόντων και για τυχόν κλοπή φωτογραφιών η διοργανώτρια αρχή δεν φέρει καμία ευθύνη.
* Φωτογραφίες που απεικονίζουν ή παροτρύνουν σε: βία σε ανθρώπους ή ζώα, φυλετικές, σεξιστικές ή θρησκευτικές διακρίσεις, εκφράσεις μίσους, γυμνό ή ναζιστικά και φασιστικά σύμβολα απορρίπτονται αυτομάτως.
* Εικόνες τεχνητής νοημοσύνης (AI artificial intelligence), δε γίνονται δεκτές, ωστόσο επιτρέπεται η χρήση προγράμματος επεξεργασίας εικόνας για βελτίωση της αρχικής λήψης ή κατασκευής εικόνας από μία ή περισσότερες λήψεις.
* Στην περίπτωση που μία φωτογραφία απεικονίζει πρόσωπα, για τη λήψη άδειας από κάθε εικονιζόμενο άτομο ή από τους κηδεμόνες αυτού, αν πρόκειται για ανήλικο άτομο, υπεύθυνος είναι ο δημιουργός.
* Κάθε σχολείο είναι υπεύθυνο για την λήψη από τους κηδεμόνες της άδειας συμμετοχής των μαθητών του στη μαθητική έκθεση.
* Η επιστροφή των φωτογραφιών μετά το πέρας της έκθεσης, γίνεται κατόπιν συνεννόησης με τους διοργανωτές της έκθεσης και η παραλαβή τους γίνεται αποκλειστικά από τον χώρο της Φωτογραφική Ομάδα fplus (Μύλος του Παππά Γεωργιάδου 53 41447 Λάρισα).
* Ο διοργανωτής δε φέρει καμία ευθύνη για απώλεια του υλικού, για τυχούσες φθορές πριν και μετά την έκθεση, καθώς και για την μη αποδοχή του υλικού λόγω εκπρόθεσμης παράδοσης. Έχει δε το δικαίωμα να μην αποδεχθεί κάποιο ή ένα σύνολο έργων χωρίς περαιτέρω αιτιολόγηση στην περίπτωση που κατά τη κρίση του δεν πληρούνται κάποιες ή όλες από τις προϋποθέσεις αποδοχής που τέθηκαν παραπάνω.
* Η συμμετοχή στην έκθεση φωτογραφίας είναι **δωρεάν.**
* Η συμμετοχή στο διαγωνισμό συνεπάγεται αυτόματα την ανεπιφύλακτη αποδοχή, από μέρους των συμμετεχόντων, όλων των όρων της παρούσας προκήρυξης και η μη ακριβής συμμόρφωση προς τους όρους συμμετοχής αποτελεί λόγο αποκλεισμού από την κρίση.
* Οποιαδήποτε χρήση προσωπικής πληροφορίας των συμμετεχόντων θα είναι αποκλειστικά σύμφωνη με την ισχύουσα νομοθεσία προσωπικών δεδομένων και την πολιτική προστασίας προσωπικών δεδομένων.
* Επικοινωνία για διευκρινίσεις: T: 6944241177 (Ανδρέας Κατσάκος), E: [katsakos@gmail.com](mailto:katsakos@gmail.com)

Η **φωτογραφική ομάδα fplus** δημιουργήθηκε τον Ιούλιο του 2013, στην πόλη της Λάρισας, από μία ομάδα 18 ερασιτεχνών φωτογράφων, τους οποίους ένωσε το κοινό τους ενδιαφέρον και η αγάπη για την φωτογραφία.  
  
Κύριο μέλημα της ομάδας είναι η προβολή, καλλιέργεια και ανάπτυξη της τέχνης της φωτογραφίας.  
  
Από την αρχή της δημιουργίας, η ομάδα, ανακοινώνει κάθε χρόνο στα μέσα Σεπτεμβρίου, το πρόγραμμα εκδηλώσεων για τους επόμενους 10 μήνες. Μέσα από μία πλούσια δράση που περιλαμβάνει εκθέσεις, σεμινάρια, παρουσιάσεις φωτογράφων, ομιλίες, διαλέξεις, διαγωνισμούς κ.α., δίνεται  η δυνατότητα στα μέλη της ομάδας, αλλά και όλους όσους τους ενδιαφέρει η τέχνη της φωτογραφίας, να εμβαθύνουν, αλλά και να διευρύνουν τους φωτογραφικούς τους ορίζοντες,  να καλλιεργήσουν την αισθητική τους και να εξελίξουν το προσωπικό τους ύφος.  
  
Μαζί με το θεωρητικό υπόβαθρο η ομάδα ενισχύει και μια πιο πρακτική προσέγγιση στη φωτογραφία με  φωτογραφικές εξορμήσεις στην περιοχή της Λάρισας και εκδρομές σε διάφορα μέρη της Ελλάδας όπως και επισκέψεις σε σημαντικά φωτογραφικά δρώμενα που γίνονται στη χώρα.  
  
Οι συναντήσεις της ομάδας, από το Νοέμβριο του 2014, πραγματοποιούνται κάθε Τρίτη σε χώρο που τους παραχώρησε η Αντιδημαρχία Πολιτισμού του  Δήμου Λαρισαίων στο Μύλο του Παππά (Γεωργιάδου 53) στη Λάρισα.  
  
Συντονιστής της ομάδας είναι ο Ανδρέας Κατσάκος.

**Διοργάνωση:** Φωτογραφική ομάδα fplus - <http://fplus.gr>  
Διαδικτυακό φωτογραφικό περιοδικό fmag - <http://fmag.gr/>   
Αντιδημαρχία Πολιτισμού Δήμου Λαρισαίων